Ramm startet sin karriere i NRK Sport og VG-sporten, med flere år som sportsjournalist. Senere ble han programleder for nettsatsingen på NRK, og han har laget flere programmer knyttet opp mot store idrettsarrangementer: fra ski-VM 2015 i Falun, fra VM i skiskyting i Holmenkollen 2016, fra ski-VM 2017 i Lahtis, fra OL i Pyeongchang i 2018 og fra ski-VM 2019 i Seefeld. Programmene i forbindelse med Ski-VM har han laget i tospann med den svenske skiløperen Robin Bryntesson.